

#Regula Mucuta Raithni


<!-- // 
 function footNote(link) {
 openpopup = window.open(link,"openpopup","width=512,height=128,left=256,top=256,resizable=no,scrollbars=1,menubar=1,statusbar=0,toolbar=0");
}
// -->



#### Corpus of Electronic Texts Edition


### Background details and bibliographic information


Regula Mucuta Raithni
=====================


Author: Unknown
---------------


### File Description

Kuno MeyerElectronic edition compiled by Beatrix Färber

Funded by University College, Cork and  
School of History 1. First draft.Extent of text: 
3110 words#### Publication


CELT: Corpus of Electronic Texts: a project of the Department of History at University College, Cork  
College Road, Cork, Ireland—http://www.ucc.ie/celt

 (2015) Distributed by CELT online at University College, Cork, Ireland.  
Text ID Number: G203000Availability [RESTRICTED] 
Available with prior consent of the CELT programme for purposes of academic research and teaching only.


#### Sources


**Manuscript Sources**2. London, British Library, 'Leabhar ui Maolconaire', Add. MS 30,512, fol. 20a1. (Vellum; 15th?16th century.) For details see Robin Flower and Standish Hayes O'Grady (eds.), Catalogue of Irish manuscripts in the British Library [formerly the British Museum]; 3 vols. (London 1926; repr. Dublin 1992, revised by Myles Dillon) vol. 2, 470–505
3. Dublin, Royal Irish Academy, 23 N 10, a paper manuscript written in the year 1575, p. 85. For details see Kathleen Mulchrone et al.: Catalogue of Irish Manucripts in the Royal Irish Academy. Dublin 1926-70, No. 967, pp. 2769–80. Facsimile edition: Best, R. I.: MS. 23 N 10 (formerly Betham 145). Dublin 1954.
4. Lebor Bretnach, p. 261b
5. Yellow Book of Lecan, p. 407a7.
**Editions**2. Archiv für Celtische Lexikographie 3, pt. 4 (A medley of Irish texts 10) 312–320 (1907).
3. 
**The edition used in the digital edition**2. **Kuno Meyer**, Regula Mucuta Raithni in Archiv für Celtische Lexikographie, A medley of Irish texts 10, Archiv für Celtische Lexikographie. Volume 3, pt. 4, Halle/Saale, Max Niemeyer (1907) page 312–320

### Encoding


#### Project Description


CELT: Corpus of Electronic Texts


#### Editorial Declaration


##### Correction


Text has been checked and proof-read twice.


##### Normalization


The electronic text represents the edited text. In Meyer's edition, the acute accent and macron are used to mark long vowels. Both are retained here. F and s with overdot are shown as fh, sh. Expansions are marked ex. Names are capitalized in line with CELT practice.


##### Quotation


Direct speech is marked q.


##### Hyphenation


When a hyphenated word (hard or soft) crosses a page-break, this break is marked after completion of the hyphenated word.


##### Segmentation


div0=the text; div1=the individual poem within the text; page-breaks are marked pb n="".


##### Interpretation


Names are not tagged, nor are terms for cultural and social roles.


#### Canonical References


This text uses the DIV1 element to represent the poem. ### Profile Description


Created: By an unknown Irish monastic author.
 Date range: 900–1200.#### Use of language


##### Language: [GA] The text is in Middle Irish.


##### Language: [EN] Supplied title and notes are in English.


### Revision History


* (2015-04-02) Beatrix Färber (ed.)

* File proofed (2); structural markup applied. TEI-Header completed. File parsed and validated. SGML and HTML versions created. File proofed online (3).
* (2015-02-10) Beatrix Färber (ed.)

* Provisional TEI-Header created. File converted to XML.
* (1998?) Staff of the CURIA Project (ed.)

* Data captured by scanning; file proofed (1).




---


#### Corpus of Electronic Texts Edition: G203000


### Regula Mucuta Raithni: Author: Unknown




---

p.312


1. 1] His é ascnam na flatha
  
2] hÍssu, húasal bríg:
  
3] serc Dé ó huilib nerttaib,
  
4] ó chridhi, ó gním.
2. 5] A sercc ó huilib nerttaib, 
  
6] ní bu liach cid léir, 
  
7] serc do chomnesom la sein 
  
8] am*ail* do seircc féin.
3. 9] Ní adra do hídlachtaib
  
10] dáig in Choimded móir,
  
11] níraittche do Dhúilemain
  
12] im úabar nach cóir.
4. 13] Airmitiu do thustidib,
  
14] rothimna in rí,
  
15] ocus cach óen as sruithiu,
  
16] as sinu ol mbí.
5. 17] Tabair honóir dot Apaid
  
18] m*a*c Muire cen meth,
  
19] ní rogata, nírfuigle
  
20] is nírairge nech.
6. 21] Nírbat santa[ch] immun mbith
  
22] nó for ind nim chlóen,
  
23] ní théiss hi forgull fri nech, 
  
24] ní chráidi nach n-aon.
7. 25] A n-adcobrai-seo ó chách
  
26] duit féin do cach maith,
  
27] déna-su sin do cach aon
  
28] is roshhís in flaith.
8. 29] Ní nach dúthraccair duit féin
  
30] do aurchóit bas olcc
  
31] do duine ní accobra
  
32] hi céin thechta chorp.Finit.


---

p.314



Do monur epsc*op* sunna.
------------------------


1. 33] Dia mbo epscop, húasal grá;d,
  
34] geib do mámb do léir,
  
35] bí-siu do réir Chríst cen claon,
  
36] bid cech aon dit réir.
2. 37] Hícc cech ngalar n-ancessach
  
38] la nert Choimded cáid,
  
39] hi[s] sídhaig na mórthúatha,
  
40] coisc in rígraid ráin.
3. 41] Bid iar cóir a óegedecht
  
42] for túaith ocus chill,
  
43] rop díriuch a forcitul,
  
44] rop gréssach, rop grinn.
4. 45] Tróethad inna hainngide,
  
46] carait dénam huilcc,
  
47] mórad cecha fírinne,
  
48] iss ed dlegair duit.
5. 49] Bat mebrach 'sind nóebscriptúir
  
50] in tan geba ord,
  
51] ar bat lesmac ecalse
  
52] dia mbat bæglach borb.
6. 53] Ar is borb cach n-anecna,
  
54] his é a fhír is a chert,
  
55] don Choimdi[d] ní comharba
  
56] nech ná léga a recht.
7. 57] Damnad cach eirse, cach huilc
  
58] is latt-su iar fír,
  
59] ní roib [nach] olcc indutt féin
  
60] i mbréithir nó i ngnímh.
8. 61] Héirgiu meni déntar fort
  
62] is ná bither dot réair,
  
63] dia mbat a[i]rcend-so dóib-seo,
  
64] biat cinntach-so féin.
9. 65] Ar is derb dopendfe-seo
  
66] acht co tí in dáal máar
  
67] iubail do chinad fodéin
  
68] cin cámich bías fot mám.Finit.


Do chéiliu Dé.
--------------


1. 69] Dia mbem fo mám chléirchechta,
  
70] is úasal in béas,
  
71] aithigem in nóebeclais
  
72] in cach tráth do gréas.
2. 73] In tan rochlomar clocán,
  
74] ní furáil in cís,
  
75] tócbam cridi solam súas,
  
76] teilgem gnúissi sís.


---

p.314

5. 77] Canam p*ati*r ocus glóair,
  
78] nachartairli tríst,
  
79] sénam bruindi ocus gnúais
  
80] [d']arde chruichi Críst.
6. 81] Mar rohíssam in n-ecclaiss
  
82] sléchtam co bo thrí,
  
83] ní fillem glúine nammá
  
84] i ndomnach Déa bí.
7. 85] Celebram is cuimrigem
  
86] cen lobra, cen lén,
  
87] sruith in fer adgládamar,
  
88] Coimdhiu nimhe néul.
8. 89] Figlem, légem, airnaigthem,
  
90] cách im-méit a neirt,
  
91] feib na réë féga lat
  
92] [co ríasam in teirt.]
9. 93] Tæt cach grád ria cho[m]adas
  
94] feib dobeba cóair,
  
95] am*ail* ainmnigt*hir* do chách
  
96] óthá teirt co nóain.
10. 97] Int æs gráid dond airnaigthi,
  
98] donn aithfrind co cert,
  
99] æs léginn do forcital
  
100] feib atá a neart.
11. 101] Ind ócbad dond humallóit
  
102] feib rothá a tlí,
  
103] ar [is] díles do diab*ul*
  
104] corp ná déni ní.
12. 105] Lubar dond æes anecnaid
  
106] do réir clérech cámid,
  
107] sæthar ecnada 'na gin,
  
108] sáethar buirb 'na láim.
13. 109] Celebrad cach æntrátha
  
110] la cach n-ord dogníam,
  
111] *trí* figli ria celebrad,
  
112] a trí inna díad.
14. 113] Túæ ocus díchrato,
  
114] raithinchi cen chlæn,
  
115] cen fhodhord, cen imchomoirb
  
116] dlegair do cach óen.Finit. a.


Recht ríg.
----------


1. 117] Dia mbat rí bit ríghcerdach,
  
118] ní oirdni nach clæn,
  
119] sruith in fer notoirdnestar,
  
120] Coimdiu nime nóeb.


---

p.315

4. 121] Ní bat anbsaid intledach,
  
122] ní bat rathmar borb,
  
123] faitchi frisin cumachtach
  
124] rofóid duit in n-ord.
5. 125] In mám sin rogab*ais*-siu
  
126] menibe dia réir,
  
127] gétair orut im gar húar,
  
128] raga húad i péin.
6. 129] Ar is ed is lándíbud
  
130] do cach ríg robæ,
  
131] tan renas, is trúag in bríg,
  
132] a fhír for in gæ.
7. 133] Ar is tri a[n]fhír flaitheman
  
134] comscarthair cach sídh,
  
135] et*ir* ecclais ocus túaith
  
136] forbrist*er* cach fír.
8. 137] Ar is triana frithhorgain
  
138] cach fochid rofess,
  
139] is trina forbríg nád bí
  
140] ith ná blicht ná mess.
9. 141] Is treothu na mortlaidi
  
142] is annso cach mbríg,
  
143] is treothu it cathbúadaig
  
144] námait for a t[h]ír.
10. 145] Is treotho na hainbthine
  
146] aeoir amhnais húair,
  
147] na bésti, na hilgalra
  
148] turcbait in cach túaith.F.




---

p.316


Ord sacart.
-----------


1. 149] Dia mbat sacard bat sæthrach,
  
150] ní ráidi acht fír,
  
151] sruith int ord rogabais-[s]eo,
  
152] edpairt chuirp in Ríg.
2. 153] Ferr duitt ná bat aneccnaid,
  
154] do légand bad chert,
  
155] bat mebrach, bat dageólach
  
156] hi riaglaib, hi recht.
3. 157] Do bathis rob [ ]dligthech,
  
158] is dúal do gnímh dil,
  
159] hi[s] sruith in fer comedprai
  
160] Spirut Nóeb do nimh.
4. 161] Dia téiss do thabairt chomna
  
162] fri hidacht a mbáis,
  
163] rothoibge a coibsena
  
164] cen náire, cen tláis.
5. 165] Arondech do shacarbaic
  
166] ria cathé a curp,
  
167] nírb dillacht ind athirge
  
168] nát intshód in hulcc.
6. 169] Dia cuirther lámh ar in grád,
  
170] ar is mór in bríg,
  
171] co tarce toil di cach aoen
  
172] i mbréithir, i ngním.
7. 173] Acht mad dóene anforbthi
  
174] cia chara a n[dot]gnáis,
  
175] dóib-sede ní thidnaicce
  
176] co laithe do báiss.Finit.


Do monur epscop so.
-------------------


1. 177] Dia mbat táisech ecalsa,
  
178] is húasal in bríg,
  
179] ferr co mbad chóir nogabtha
  
180] comarbus in Ríg.
2. 181] Dia mbat táisech ecalsa,
  
182] is húasal in bág,
  
183] cuma chert na hecalsa
  
184] óthá min co már.
3. 185] Cach ní rothimnai Críst cáid
  
186] pritcha dóib co léir
  
187] 'na forcongrai do cach æn
  
188] dosróna fodhéin.


---

p.317

6. 189] Feib charai th'anmain fodhéin
  
190] car anmain cach áein,
  
191] is lat commórad cach maith,
  
192] is innarba cach clæin.
7. 193] Níp caindel fo míachlestur,
  
194] do légenn cen lén,
  
195] is lat leiges do cach slúag
  
196] cid trúag nó cid trén.
8. 197] Is lat mess cáich iarna ngrád
  
198] ocus iarna ngním,
  
199] co rostaiselba i mbráth
  
200] ar bélaib ind Ríg.
9. 201] Lat guidi na senórach
  
202] forslaig lubra is lén,
  
203] immatta*ch* M*aic* ind Ríg
  
204] frosaibh dianaib dér.
10. 205] Lat tinchosc na n-ócdóene
  
206] ná digset i n[dot]gén,
  
207] na*ch*asruca, demon dúr
  
208] isa marbthech brén.
11. 209] Is lat atlugud buidi
  
210] di cach óen ar húair,
  
211] di neoch comallas a ghním
  
212] 'sinn nóebeclais úaig.
12. 213] Is lat cairigud na mbæth,
  
214] cúrsachad na slúag,
  
215] tintúd na n-anord i n-ord,
  
216] na mborb tolchair trúag.
13. 217] Ainmne, huimhle, irnaigthi,
  
218] áini dearbo dil,
  
219] fosta, féile, fethamla
  
220] dlegair dít in sin.
14. 221] Cuimrech cáich co fírindi,
  
222] ní deróil in grés,
  
223] dlúthad, dílgud, diúite,
  
224] dírge im cach mbés.
15. 225] Grés fri p*ro*cept soiscéle
  
226] do chuindriuch cach æin,
  
227] edpairt chuirp in Mórchoimded
  
228] forsind altóir nóeib.
16. 229] Nech nád chomalla in sin
  
230] forsin doman ché
  
231] ní comarba hecalsa,
  
232] acht is bidba Dé.
17. 233] Is táidi ocus slataigi,
  
234] fortgella in Rii,
  
235] is tria thaoebdha ecalsa
  
236] mad amlaid tí dí.


---

p.318

20. 237] Is fælam*ail* airchelta*ch*,
  
238] is bidbu co n[dot]gráin,
  
239] is é gebes ar écin
  
240] rígain in Ríg máir.
21. 241] Iarna gabáil ar écin
  
242] is iarom noshith,
  
243] is námha don fhírindi
  
244] hi follus, hi clith.
22. 245] Noch ní messom fessin,
  
246] is derb is ní gó,
  
247] nocondricfitir na mbeth
  
248] intí dob*er* dó.
23. 249] Ba ferr don mac hecalsa
  
250] atágad Críst cáid,
  
251] ní bad æntada*ch* frini
  
252] co mbeth fo mám & cáin.
24. 253] In lín b*es* hi coimchétfaid
  
254] sáraigthi ind Ríg
  
255] moalle peinnit péin hiff*ir*n
  
256] tria bith[u] sír.


Do fedman*naib* anmcarat geb*es* mancho so.
-------------------------------------------


1. 257] Dia mbat an[a]mchara neich
  
258] a anmain nísroirr,
  
259] ní[ra]b dall ic tu[u]s daill,
  
260] nísreilce hi foill.
2. 261] Tabrait dait a coibsena
  
262] co diúit is co léir,
  
263] ní ragba a n-almsana
  
264] meni bet dot réir.
3. 265] Cia gaba a n-edparta,
  
266] níp mór lat a sercc,
  
267] mar bad teine beth fort churp
  
268] nosfodla tria[t] nert.
4. 269] Do áine, do aurnaichti
  
270] rohícca al-lúag,
  
271] mani derna attetha
  
272] cinaid inna slúag.
5. 273] Tinchosc inna n-aneólach
  
274] sléchtaidi fot réir,
  
275] ar ná dichset hic cinaid
  
276] hit degaid fodéin.
6. 277] For na seotu nírb fot cuacc,
  
278] la dóenib níp neóit,
  
279] dáig is diliu dait th'anim
  
280] indaite na seóit.
7. 281] Dosbera do óegedaib,
  
282] cid trén nó cid trúag,
  
283] dosbera do bochtánaib
  
284] ó ná sáilfe a lúag.
8. 285] Dosbera do shenóirib,
  
286] do fhedbaib, ní bréc,
  
287] nístabra do phecthachaib
  
288] lasm[dot]é imbed sét.


---

p.319

11. 289] Dosbera hi fírdochtai
  
290] do cach óen ar n-úair,
  
291] cen adbchlos, cen athmaithim,
  
292] ar is hé a mbúaid.
12. 293] Gabáil inna n-écnairce
  
294] mór a n[dot]dile duit,
  
295] hirmaisiu cach æentrátha
  
296] dia mbentar na cluicc.
13. 297] Tráth tiagait do chelebrad
  
298] fir betha co mbúaid, 
  
299] co rop ann sin dechais-[s]iu 
  
300] ná rap cá*ch* ar húair.
14. 301] Aiffrend lathaib téchtaidib,
  
302] domnach la dardáin,
  
303] menib é cach ænlaithi
  
304] iar ndígdi cach clóein.
15. 305] Aiffrend for na cristaidib
  
306] ocus for cach grád,
  
307] aiffrinn for na fachaidib
  
308] óthá min co már.
16. 309] Ar cach óen roairiltneig
  
310] ria sunda do chách,
  
311] ocus airiltnigfes
  
312] óniú co tí bráth.
17. 313] Deithbir lim i sollomnaibh,
  
314] becc nach hé mo rád,
  
315] féil[e] apstal, ardmartir,
  
316] féile creadal cád.
18. 317] [In] tan tiastar don aiffrinn,
  
318] is húasal in rád,
  
319] congain cride, telgud dér,
  
320] turcgbáil inna lám.
19. 321] Cen fháilti, cen falabra,
  
322] co cennsa, co cói,
  
323] co ndílgud cach ancridhe
  
324] fil, biäs, robói.
20. 325] Co síd fri cach comnesom,
  
326] co n-imeccla máir,
  
327] co fóisitin duälcha
  
328] tráth raga do láim.
21. 329] Dá cét slechtain la biäitt
  
330] gach laithi dogrés,
  
331] na trí cóicait do gabáil,
  
332] ní furáil in bés.
22. 333] Mad áil duit comhét do gráidh
  
334] fo mám Spirta glain,
  
335] ní roloinge, ní chotla
  
336] la túatha hi taig.
23. 337] Ní raib serc mór hi[t] chridiu
  
338] acht serc Dé nammá,
  
339] [ar is] glan in corp dia téig,
  
340] rob glan téis do á.
24. 341] Dlige a chomal[n]ad in so
  
342] hi sgriptúir fofúar,
  
343] mad sacard his é a thechta
  
344] ná rop tharmtheachtach trúag.Finit.


(23. N.10, fo. 85.)
-------------------


1. 345] Dia mba maccleirech fa mám,
  
346] tapuir lám fri holc,
  
347] bidh a ndli*gid* ecuilsi
  
348] gan laxa, gan locht.
2. 349] Cen debi, cen mídúthracht,
  
350] gan míguth fri nech,
  
351] [cen gait], cen gói, gan golus,
  
352] go forus is dech.


---

p.320

5. 353] Cen sainc[h]ron, cen indíri,
  
354] cen maise, mór búaid,
  
355] cen fodard, cen foiscenach,
  
356] cen formad, cen úaill.
6. 357] Cen cosnum, cen imt[h]oltuin,
  
358] cen comoirb, cen ír,
  
359] cen ingreim, cen sainmiscuis,
  
360] cin luinde, cen brígh.
7. 361] Cen m*er*be, cen derc[h]áinuth,
  
362] cen toipliun, gan báais,
  
363] cen diubuirt, cen utmaille,
  
364] cen labra, cin láis.
8. 365] Cen brath ne[i]ch, cen thsuntaige,
  
366] cen cráes coilless cách,
  
367] cen misci, cen rafáilti,
  
368] cen báethlabra ngnáth.
9. 369] Cen ratsocht, cen tairesiumh,
  
370] co cet fri cach [n]gníom,
  
371] cen indeirge uilc ar olc
  
372] a corp criáudh críon.
10. 373] Co n-umle, co n-áilgena
  
374] fri hingnad, fri gnádh,
  
375] co n-iris, co n-erlataidh,
  
376] co ndéercc fri cách.
11. 377] Ind-imnochta toltanach
  
378] cen cáilti, cen claon,
  
379] oc ernuide fochruice
  
380] oc reilgib na naomh.
12. 381] Co bféile, co bfedemla,
  
382] co bfeidle fo mám,
  
383] co ndéine, co ndillochta
  
384] fri gach gním cidh sár.
13. 385] Co n-ainmet, co ndiúiti,
  
386] co cendsa fri cách,
  
387] co ndiugrau, co n-irnaidhgi
  
388] fri Críst in gach tráth.
14. 389] Co forngaire fírinde,
  
390] co fúagra gach clæein,
  
391] co coibsinuiph leirmincuip
  
392] do réir carud næeimh.
15. 393] Co comét cos *ocus* lám
  
394] súl[e] *ocus* clúas,
  
395] beóil cride im gach gním
  
396] is díor don Ríg túas.
16. 397] Co foraithmet laithe mbáais
  
398] is aircend do cách,
  
399] co n-oaman na bithpéine
  
400] a mbeither iar mbráth.
{Ms page 80}
18. 401] Fáilti fri cach fochuide,
  
402] ainmne friu do grés,
  
403] la himrádh[ud] muintire
  
404] nime, naomdha in bés.
19. 405] Airmide na senóra
  
406] *ocus* beith dia réir,
  
407] co forcetul ógdaine
  
408] co lesach, co léir.
20. 409] Guide ina coimdhíne,
  
410] mór a dile dún,
  
411] ná riret in dúileama[i]n
  
412] ar deman ndaor ndúr.
21. 413] Dílgudh do gach aonduine
  
414] dorinde olc frind,
  
415] a ngudh, i mbréithir, a ngníom
  
416] timarnad Ríg rind.
22. 417] Serc na nhí nonmiscnegat
  
418] isan doman cé,
  
419] maith dar ceand ar n-ingreamo,
  
420] is *ed* timna nDé.












