

#Tesmolad Cormaic mac Airt


<!-- // 
 function footNote(link) {
 openpopup = window.open(link,"openpopup","width=512,height=128,left=256,top=256,resizable=no,scrollbars=1,menubar=1,statusbar=0,toolbar=0");
}
// -->



#### Corpus of Electronic Texts Edition


### Background details and bibliographic information


Tesmolad Cormaic mac Airt
=========================


Author: [unknown]
-----------------


### File Description

Standish Hayes O'GradyElectronic edition compiled and proof corrections by Beatrix Färber

Funded by UCC, School of History 1. First draft, revised and corrected.Extent of text: 
1775 words
#### Publication


CELT: Corpus of Electronic Texts: a project of University College, Cork  
College Road, Cork, Ireland

 (2016) Distributed by CELT online at University College, Cork, Ireland.  
Text ID Number: G303024Availability [RESTRICTED] 
Available with prior consent of the CELT project for purposes of academic research and teaching.


#### Sources


**Manuscript sources**2. London, British Library, MS Egerton 1782, 1516–1518, 24rb–25rb (used in this edition).
3. Oxford, Bodleian Library, MS Laud 610, 15th century, 121va–122vb.
4. Dublin, NLI, MS G130 (=Philipps 17080), 18th century, pp41–44. (This is a transcript from Egerton 1782).
5. More information is available on the Codecs webpages: http://www.vanhamel.nl/codecs/Tesmolta\_Cormaic\_ocus\_aided\_Finn.
**Edition and translation**2. See below.
**Literature**2. Kuno Meyer, 'Introduction', in: Fianaigecht: being a collection of hitherto inedited Irish poems and tales relating to Finn and his Fiana, Todd Lecture Series 16 (London 1910).
3. Geraldine Parsons, 'Breaking the cycle' Accounts of the death of Finn', in: Sharon J. Arbuthnot and Geraldine Parsons (eds.) The Gaelic Finn tradition (Dublin 2012) 81–96.
**The edition used in the digital edition**2. **Standish Hayes O'Grady**, Tesmolad Cormaic mac Airt in Silva Gadelica. volume I, London , Williams and Norgate (1892) page 89–92

### Encoding


#### Project Description


CELT: Corpus of Electronic Texts


#### Sampling Declaration


The electronic text covers pages 89–92. The English translation is available in a separate file, T303024.


#### Editorial Declaration


##### Correction


Text has been proof-read twice.


##### Normalization


The electronic text represents the edited text, but punctuation was modified. There are no expansions marked in the printed text.


##### Quotation


There is no direct speech.


##### Hyphenation


When a hyphenated word (hard or soft) crosses a page-break, the page-break is marked after the completion of the hyphenated word (and punctuation).


##### Segmentation


div0=the tale; p=the paragraph; paragraphs are numbered. Page-breaks are marked pb n=""/; manuscript foliation is marked mls unit="MS folio" n="".


##### Interpretation


Names are not tagged.


### Profile Description


Created: By Irish scribes. 

 Date range: 12th century.
#### Use of language


##### Language: [GA] The text is in Middle Irish.


##### Language: [EN] The translated title is in English.


##### Language: [LA] One word is in Latin.


### Revision History


* (2016-03-15) Beatrix Färber (ed.)

* SGML and HTML files created.
* (2016-02-29) Beatrix Färber (ed.)

* File captured, proofread (1,2); encoded; header created; file parsed and validated.




---


#### Corpus of Electronic Texts Edition: G303024


### Tesmolad Cormaic mac Airt: Author: [unknown]




---

p.89


{MS folio 24b2}
¶1] Airdrigh uasal óirbítnech ro gab uas Erinn.i. Cormac mac 

Airt meic Cuinn cétcathaig. Búisim iarum cetrachat bliadan i rrighi Erenn iarmóthá na dá bliadain do gobsat Ulaid .i. Fergus duibdédach bliadain ocus Eochaid gonnat bliadain eile. Ro athrighsat Ulaid Cormac fá dhó. Do bói dono in Cormac cétna sin 

cetri mísa for esbaid óna muir ocus ní fes cia leth in ro luidh nó co tánic fésin ocus gurro innis a echtra.


¶2] Ní rabi iarum isin domon rí ro bo samalta fri Cormac acht 

Solum mac Dáuid ar áine a ecna is ar saibris a fhlatha, ar ní 

rug Cormac breth riam gan teora hailgi breithi occa .i. ail aignid 

ghacisi ocus ail fhásaig breth ocus ail bai bias, conad do réir 

egna ocus eolusa na mbreth sin doberthai in laegh i gcinn hi 

ráithi re ré Cormaic, miach dá gach immuiri ina ré, laeghleogha 

na colpacha ina ré. Gach aband acht co roiched glún do geibthi 





---

p.90






bratán in gach aenmogall isin lín inti ré linn. Lán a srebuinn do 

nús ag in boin ina ré. Do barr meoir do cnuasaighthi in mil ina 

ré arna fertain do nim tria fírinne fhlatha Corbmaic. Is re linn 

nach faightai soithighe do'n lemnacht, ar no bídís na ba oc siled 

a loma gan anadh.


¶3] Ba samolta iarum fri h-Octafín Aughust in rígh sin ar an ní no 

íccadh gach aen cís cesarda as a dúthchus. Is amlaid sin do 

íccadh gach aen an cís rígha fri Corbmac as a inad dúthchais, 

ar nír ben Cormac a dúthchas do nech riam.


¶4] Ní rabi iarum isin domun rí ro bo cosmuil fri Corbmac, ar is 

é ba ferr cruth ocus dealb ocus deichealt, itir méid ocus choire 

ocus chóimi ocus chutrumma: itir rosg, ar do bátar secht meic 

imlesan i cechtar a dá shúilsim amail atfet Senuath égis. 

conebert: —
  




Deochair álainn aturo, na ndís brec sroin bil;

cetri meic déc imlesan, hi súilib in fir.


¶5] Is é *[nár]* ba fann ar ái, ngáisi ocus aladh ocus urlabra, itir 

gním ocus gaisced, itir righe ocus forlámus, itir chéill ocus 

tidhnacal, itir eirred ocus arm ocus áine ocus imadh ocus ordan 

itir gnáis ocus chinél, dorinne tír tairrngiri d'Erinn ina ré .i. gan 

goid, gan broid, gan foiréigin, gan faire, gan ingaire, gan ceist 

bidh nó étaigh ar duine.


¶6] Beg tra do tesmoltaib Corbmaic inn sin, ar ní fédann duine 

acht mina tecuscad aingel é a n-innisin uile. Ba mór tra a smacht-som 

ocus a cumachta for feruib Erenn, ar ní lomhadh nech 

d'feruib Erenn beth dímaein {MS folio 25a} acht mina beth ag dénum amsaine la Corbmac.


¶7] Is he iarum ba tóisech teglaig ocus amhusgilla con la Corbmac 

.i. Finn mac Cumaill, ar is í cethern is ferr la righ Erenn do grés 

a gilla con. Ní tuc a lám a láim tigerna riam óglaech bud ferr 

iná Finn, uair ba hóglaech ar ógláchus, ocus ba brugaid ar 

brughachus, ocus ba rí ar righacht, ocus ba laech ar laechacht. 

Ba h-amus ar amsaine, ocus ba ríniadh ar nert, ar is fri Finn 

samhailter gach ríniadh ó h-oin gusinniudh, ba coitcenn iarum 

d'Finn sechnóin Erenn ag seilg ocus oc fiadhach re ceithirn 

in ríg.


¶8] Is ann imorro is mó ro búi airisim Finn a n-Almuin Laigen. 

Iar luighi imorro fhoirbtechto ocus arsaidhechta ar Find ocus ar 

ndíth Corbmaic do bídh ina gnáthcomnaidhe i n-Almuin acht 





---

p.91






mina thísadh do tadhall eisti. Is hí fa banchéli d'Finn .i. Smirgad 

ingen Fatha Canann. Banfáidh ocus banfisidh isidhe. Ocus is í ro 

ráidh re Finn in tan no ibadh digh a h-adhaircc goma deiredh 

saeghail do. Co nach ibedsum deoch a corn ó shoin imach acht 

is a cuachaib do ibedh digh iarom.


¶9] Luid Finn lá ann a h-Almain gonustarrla a n-adarccaib iuchbad 

i n-áib failge. Conusfuair tibro isin tulaig gur ibh deoch as in 

tibrait ocus do chuir a órduin fó déd fis gur can tria teinm 

laegha, gur foillsiged do crích a hsaegail ocus a betha do techt. 

Conid ann ro ráidh na rainnsi sís: — 


> 1. 1] Tánic in tairrngeri d'Finn,
>   
> 2] nemed do linn folai digh;
>   
> 3] a dul tar sruth ségda slóigh.
>   
> 4] d'féis le ingin móir meic Lir.
> 2. 5] Neim a h-adhairc uathmar sruth,
>   
> 6] romsái mo cruth comall nglan;
>   
> 7] ro derg mo croidhi 's mo crí,
>   
> 8] is fuil ní fós dam.
> 3. 9] A dibis digh do'n linn nglais,
>   
> 10] do ibis neim nuall namnais;
>   
> 11] is demin lim ó so imach,
>   
> 12] bidh é in sásad déighinach.
> 4. 13] Dar lim ní hí in deoch do rad,
>   
> 14] in lá ar brú inbir abrat;
>   
> 15] as in escra airgid báin,
>   
> 16] Aine ingen Manannáin.
> 5. 17] Ní hí in deoch milis midh cuill.
>   
> 18] tuc dam ingen meic meic Cuind;
>   
> 19] maiden moch ro dergad drech.
>   
> 20] Diarmada i n-Inis Dairbrech.
> 6. 21] Ní hí in deoch ler canadh ceoil,
>   
> 22] dam ar brú shescinn uairbeoil;
>   
> 23] diar dáilsit orm buidhnib bann,
>   
> 24] dá ingin Conáin chualann.
> 7. 25] Ní hí in deoch gan damna duilb,
>   
> 26] do rad dam Sadb ingen Buidb;
>   
> 27] cona feraib for femin,
>   
> 28] conamfargaib fó themil.
> 8. 29] Ní hí in deoch milis medha,
>   
> 30] in lá ar brú inbir bera;
>   
> 31] is demin tánic mo lá,
>   
> 32] is gním uathmar armothá.
> 





¶10] Docomlui iarum Finn iar sin go ránic {MS folio 25b} Druim Bregh. Bátar iarum anbfolta d'Finn ocus do'n féin isin tír sin, ar is leisim do- 

rochair Uirgrend do luaighnib Temrach. Ocus ro tinóilset Luaighne iarum. Ocus trí meic Uirgrend ocus Aichlech Mór mac Duibrenn .i. mac in tres fir do macuib Uirgrend. Fertar iarum cath amhnas édtrócar fortrén ferrda fíchdo feramail aturru, gur chuimnigh cách díb a n-anbfolto hi céin ocus hi fogus diaraili ann 

sin. Ag Breaa for Bóinn is ann tucad in cath sin. Ocus ro bás co 

fada isin imguin gur bo mór a n-uilc diblínaib. Ro sráinedh imorro 

in cath for Fhind ocus dorochair ann. Aichlech mac Duibrend is 

leis do thuit Finn ocus is é rosdíchend é. Conid do cuimniugud in 

gníma sin ocus do breith na n-aineolach for fiss ro chan in senchaid in rann so: — 


> 1. 1] Mórchath Brea na ngním ngrinn,
>   
> 2] fersad Luaighni is fiana Finn;
>   
> 3] díth na féini isin chath,
>   
> 4] ocus Luaighni co coscrach.
> 2. 5] Ann do cirrbad ríniadh réil,
>   
> 6] Finn mac Cumaill co mórméin;
>   
> 7] dia mbeidís in fhian for leth,
>   
> 8] nocho tuitfedh la h-Aichlech.
> 
> 
> ---
> 
> p.92
> 
> 5. 9] Adhbol in gním tairpthech tenn,
>   
> 10] dorónsat trii meic Uirgrend;
>   
> 11] díth na bfian fa mór amach,
>   
> 12] guin in ríniad sa mórchath.
> 





¶11] Is hí sin iarom aghaidh Finn iar fírinni senchusa amail atfiadhait na heolaig, acht cena is éxamail forchanuid a bunadhus. 

Atberad foirend díb is do Corca Oiche ua Fighinti do. Adberaid 

arali ocus is fír sin comad do Íb Tairrsigh ua Failgi do ocus 

gomadh do aithechthuathaib iadsighe. Amail atbert Maelmura 

isin cronic: sé cinedha nach do muir Breoghuin gébus maighin. 

Garbraide hsucca, úi Thairrsigh, Galeon Laigen.


¶12] Issed imorro adberait Laigin comad innua do Nuadaidd necht 

Finn, ocus is í so a ghenelach .i. Finn mac Cumaill meic Sualtaigh meic Báiscni meic Nuadhat necht.


Conid iad tesmolta Cormaic ocus agaid Finn sin.
  


.Finit.









