

#Fingal Rónáin


<!-- // 
 function footNote(link) {
 openpopup = window.open(link,"openpopup","width=512,height=128,left=256,top=256,resizable=no,scrollbars=1,menubar=1,statusbar=0,toolbar=0");
}
// -->



#### Corpus of Electronic Texts Edition


### Background details and bibliographic information


Fingal Rónáin
=============


Author: Unknown
---------------


### File Description

David GreeneElectronic edition compiled by Beatrix Färber, Mavis Cournane, Audrey Murphy

Funded by University College, Cork and  
Professor Marianne McDonald via the CELT Project 3. Third draft.Extent of text: 3890 words#### Publication


CELT: Corpus of Electronic Texts: a project of University College, Cork  
College Road, Cork, Ireland—http://www.ucc.ie/celt

 (2000) (2010) Distributed by CELT online at University College, Cork, Ireland.  
Text ID Number: G302011Availability [RESTRICTED] 
Available with prior consent of the CELT programme for purposes of academic research and teaching only.


  
[RESTRICTED] 
Hardcopy copyright lies with the School of Celtic Studies (Dublin
Institute for Advanced Studies).


#### Sources


**Manuscript sources**- Dublin, Trinity College Library, MS 1339, olim H. 2. 18, Book of Leinster, 271–273. For details see T. K. Abbott and E. J. Gwynn (eds.), Catalogue of Irish Manuscripts in the Library of Trinity College Dublin (Dublin 1921).- Dublin, Trinity College Library, MS 1337 olim H. 3. 18, 749–754.4. Oxford, Bodleian Library, Rawl. B 502, 124b50 (text in Appendix A).
5. Bruxelles, Bibliothèque Royale, MS 4641, p.18) (text in Appendix B).
**Editions**2. Kuno Meyer, Fingal Rónáin. How Rónáin slew his son, Revue Celtique 13 (1892) 368–397. Text from Book of Leinster p. 271, with readings of MS 1337 (olim H. 3. 18), p. 749, and transl.
**Translations**2. Kuno Meyer, Fingal Rónáin. How Rónáin slew his son, Revue Celtique 13 (1892) 368–397. Text from Book of Leinster p. 271, with readings of H. 3. 18, p. 749, and transl.
3. Rudolf Thurneysen, Sagen aus dem alten Irland, Berlin 1901 [Ronans Sohnesmord]. repr. Leipzig und Weimar 1984; repr. as 'Keltische Sagen aus dem alten Irland', Wiesbaden 1987. [German]
4. David Greene & Frank O'Connor, In: A golden treasury of Irish poetry, A.D. 600 to 1200. London [etc.] Macmillan 1967: Is úar gaeth (20. Rónáns lament).
**Select bibliography**2. David Greeene, In: Myles Dillon (ed.), Irish Sagas, Stationery Office 1959: pp. 167–181. (Thomas Davis Lectures, 1955). Republ. Cork, Mercier, 1968 (repr. 1970).
3. Thomas Charles-Edwards, Honour and status in some Irish and Welsh prose tales, Ériu 29 (1978) 123–144.
4. David N. Dumville, 'The conclusion of Rónáin', Studia Celtica 14–15 (1979–1980) 71–73.
5. Tomás Ó Cathasaigh, Varia III: 'The Trial of Mael Fothartaig', Ériu 36 (1985) 177–180.
6. Tomás Ó Cathasaigh, 'The Rhetoric of Fingal Rónáin', Celtica 17 (1985) 123–144.
7. Erich Poppe, 'A Note on the Jester in Fingal Rónáin', Studia Hibernica 27 (1993) 145–154.
8. Barbara Hillers, 'The Irish historical romance: a new development?', Proceedings of the Harvard Celtic Colloquium 11, (1993) 15–25.
9. Erich Poppe, 'Deception and Self-Deception in Fingal Rónáin', Ériu 47 (1996) 137–151.
10. Sheila Boll, 'Seduction, Vengeance, and Frustration in Fingal Rónáin: The Role of Foster-Kin in Structuring the Narrative', Cambrian Medieval Celtic Studies 47 (Summer 2004) 1–16.
11. Kaarina Hollo, 'Fingal Rónáin: The Medieval Irish Text as Argumentative Space', in: Cín Chille Cúile: Texts, Saints and Places. Essays in Honour of Pádraig Ó Riain. Edited by John Carey, Máire Herbert and Kevin Murray (Aberystwyth 2004) 141–149.
12. Jürgen Uhlich, 'Some Textual Problems in Rónán's Lament I: Two Quatrains Concerning Echaid's Daughter (Fingal Rónáin Lines 180–7)', Ériu 56 (2006) 13–62.
13. Uáitéar Mac Gearailt, 'The making of Fingal Rónáin', Studia Hibernica 34 (2006–2007) 63–84.
**The edition used in the digital edition**2. Fingal Rónáin and other stories. David Greene (ed), First edition [One volume. vi + 89 pp. Page iii Contents, pp v–vi Editor's Preface, pp 1–2 Introduction, pp 3–12 Text, 57–85 Vocabulary, 86–87 Names of persons and Animals, 88 Names of Places and Peoples.] Dublin Institute for Advanced StudiesDublin (First published 1955) (Reprinted 1975, 1993) . Mediaeval and Modern Irish Series. , No. 16

### Encoding


#### Project Description


CELT: Corpus of Electronic Texts


#### Sampling Declaration


The present text represents pages 3–12 of the volume.


#### Editorial Declaration


##### Correction


Text has been checked and proofread twice.


##### Normalization


The electronic text represents the edited text.


##### Quotation


Direct speech is not marked in the printed edition.


##### Hyphenation


Hyphens have been inserted after mutated words with h- in anlaut and after nasalisation. When a hyphenated word (hard or soft) crosses a page-break, the page-break is marked after the completion of the hyphenated word. Hyphens before line-breaks have been eliminated, with the words written in full before each line-break.


Macrons have been replaced with fadas, where necessary.


##### Interpretation


Personal names and place names have been tagged.


### Profile Description


Created: By (an) unknown Irish monastic author(s). The story belongs to the Old and Middle Irish period.
 Date range: c.700–1100?.#### Use of language


##### Language: [GA] Text is in Middle Irish.


##### Language: [LA] Part of the appendix is in Latin.


##### Language: [EN] Notes are in English.


### Revision History


* (2013-05-07) Beatrix Färber (ed.)

* Additions to header made.
* (2011-07-26) Beatrix Färber (ed.)

* Header modified; file updated.
* (2010-04-16) Beatrix Färber (ed.)

* Conversion script run; header updated; new wordcount made; file parsed.
* (2008-10-05) Beatrix Färber (ed.)

* Header updated; keywords added; file validated.
* (2008-07-25) Beatrix Färber (ed.)

* Value of div0 "type" attribute modified, content of 'langUsage' checked; minor modifications made to header.
* (2006-06-15) Benjamin Hazard (ed.)

* Minor corrections made to text; file reparsed.
* (2005-08-25) Julianne Nyhan (ed.)

* Normalised language codes and edited langUsage for XML conversion
* (2005-08-04T15:55:40+0100) Peter Flynn (ed.)

* Converted to XML
* (2000-09-21) Beatrix Färber (ed.)

* Text parsed using GNU Emacs.
* (2000-08-29) Beatrix Färber (ed.)

* Header created; content markup applied.
* (1996-10-04) Mavis Cournane (ed.)

* Text parsed.
* (1996-08-29) Audrey Murphy (ed.)

* Structural markup added.
* (1996-08-20) Audrey Murphy (ed.)

* First proofing.
* (?) Desmond Durkin (TITUS Project) (ed.)

* Text keyed in.




---


#### Corpus of Electronic Texts Edition: G302011


### Fingal Rónáin: Author: Unknown




---

p.3


Incipit Fingal Rónáin
---------------------



  
1] Rí amra ro boí for **Laignib** .i. **Rónán mac Aeda**, & **Ethni ingen
  
2] 
Chummascaig maic Eogain** do **Désib Muman** na farrad. Co
  
3] 
rruc mac do .i. **Mael Fothartaig mac Rónáin**, mac is amru
  
4] 
tánic **Laigniu** riam. Is immi con-éirgitis fri dála & dúnada &
  
5] 
cluichi ocus céti & tressa ocus díbircthi. Ba hé menmarc a n-ingen
  
6] 
ocus lennán a n-ócban uli **Maíl Fothartaig**.



  
7] Marb a máthair. Baí **Rónán** cen mnaí fri hed cían.



  
8] Cid na tucai mnaí? or a mac. Ropad ferr duit ben it
  
9] 
arrad.



  
10] 


Ad-fiadar dam-sa, ol **Rónán**, a-tá ingen chóem la h-**Echthaig**
  
11] 
(.i. rí **Dúin Sobairche** an-túaid).



  
12] Nida céili ingine ém, or in gilla. Nach ben forusta do-bére?



  
13] Ba córu lim duit ol-dás scintline ingine.



  
14] At-rós a thairmesc, co n-dechaid coro foí lee a-tuaid ocus
  
15] 
conda tuc lais i-lle. Do-chóid **Mael Fothartaig** immorro co
  
16] 
mbaí ar cuairt i n-desciurt **Lagen**. Tic-si a-túaid.



  
17] Cade do mac-su, a **Rónáin**? or sí. Ad-fiadar dam-sa a-tá mac
  
18] 
maith lat-so.



  
19] A-tá immorro, ar **Rónán**, mac as dech fil la **Laigniu**.



  
20] Congarar dam-sa didiu, conom ragba ocus co rragba mo
  
21] 
muntir ocus mo maíni ocus mo séotu.



  
22] Do-raga immorro, ar **Rónán**.



  
23] Tic-side iar sin ocus feraid fáilti móir frie-si.



  
24] Rot bia grádugud, or in gilla. A n-at-chotfam-ni do Sétaib &
  
25] 
maínib, is duit ragas ar grádugud **Rónáin**.



  
26] Is maith lim-sa, or sí, mo les do dénam duit-siu.



  
27] Ócben chóem ina h-inaltus-si. Ros faíd chuci fo-chÉtóir dia
  
28] 
athchungid (.i. Maíl Fothartaig). Níro lam ind ócben a rád, ná
  
29] 
ros marba **Mael Fothartaig**, coro báig-si frie a cend do béim di
  
30] 
acht mani aprad. Fecht and baí **Mael Fothartaig** oc imbirt 


---

p.4


  
31] 
fidchille fria dá chomalta .i. **Dond** ocus **Congal**, dá mac a aiti; it
  
32] 
eat no bítis imbi do grés. Gaibid ind ócben chucu co m-boí oc
  
33] 
imbirt fidchille friu. No thriallad a rád; ní laimed, no imdergtha
  
34] 
impi. Airigit ind fir a n-í-sin. Luid **Mael Fothartaig** uaidib.



  
35] Cid ass áil duit-siu do rád? ar **Congal** frisin mnaí.



  
36] Ní dam ass áil, or sí, acht do ingin Echach rop áil Mael
  
37] 
Fothartaig na cardess.



  
38] Ná h-apair, a ben, or **Congal**. Bia marb dianat chluine Mael
  
39] 
Fothartaig. Do-gén-sa do les-su féin fris-seom chena, mad áil
  
40] 
duit.



  
41] At-beir ind ócben frie-si.



  
42] Is maith lem, or si-si, ar ro-léma-su a rád ind aithisc acht co
  
43] 
comrís féin fris; ocus déna mo les-sa iarum friss.



  
44] Do-gníther. Foid ind ócben leis .i. la **Mael Fothartaig**.



  
45] Maith tra, or si, ní dingne-su mo les-sa a fecht-sa. Is ferr
  
46] 
let in fer ucut t'oenur. Bet marb-so dano lim-sa.



  
47] Feccaid in ben laa n-and ic coí fri **Male Fothartaig**.



  
48] Cid daí, a ben? or sé.



  
49] Ingen Echdach oc báig mo marbtha frim, olsi, uair nach
  
50] 
dénaim a lles frit-so, co comairsed frit.



  
51] Dóich dano, or sé. Ní sechbaid duit, or sé, ro gabais chom-
  
52] 
mairchi. Dianom bertha-sa, a ben, or sé, i cualchlais tened fo
  
53] 
thrí co ndernad min & luaith dím, ní chomraicfind fri mnaí
  
54] 
Rónáin, cid ed nomm ainsed airi sin uile. Regat-sa dano, or sé,
  
55] 
for a h-imgabáil.



  
56] Luid iar sin coícait laech co m-baí hi crích Alban. Fo-geib
  
57] 
fálti móir la ríg n-**Alban**. Coin le[s]-side fri míla maige, coin fri
  
58] 
muca, coin fri h-aige. Nos marbtais immorro Doílín ocus Daithlend
  
59] 
cach toffond ar úair ar a m-bélaib-side .i. dá choin **Maele
  
60] 
Fothartaig**. Cach cath ocus cach immarec no maided re ríg
  
61] 
Alban, is **Mael Fothartaig** nod mbrissed.



  
62] Cid so, a **Rónáin**? or **Lagin**. In *tussu* ruc **Mael Fothartaig**
  
63] 
as tír? Beat marb-so lin-ni mani thora a-ridisi.




---

p.5



  
64] At-fiadar dó-som ón; do-thaot-som an-air a-ridisi.



  
65] Is ed do-rala an-air, do **Dún Sobairchi**. Ferthair fáilti mór
  
66] 
friss. Is olc duit-siu, a **Mael Fothartaig**, nác[h] ruí fri ar
  
67] 
n-ingin-ni. Is duit dos-ratsam, ocus ní dont Senaithiuch ucut.



  
68] Olc ón immorro, ol **Mael Fothartaig**.



  
69] Do-tháet **Mael Fothartaig** co **Laigniu**, ocus ferait fáilti móir
  
70] 
fris. Foid ind ócben chétna leis.



  
71] In fer uait dam-sa, or ingen **Echdach** fria sétchi, nó bás fort
  
72] 
béolu!



  
73] Ad-fét-side do **Mael Fothartaig**.



  
74] Cid do-gÉn friss so, a **Chongail**? or **Mael Fothartaig**.



  
75] Tuc a lóg dam-sa, or **Congal**, ocus dingébat in mnaí dít
  
76] 
connáchat imráidfe etir.



  
77] Rot bia mo ech cona Srian ocus mo dechelt, or **Mael Fothartaig**.
  
78] 



  
79] Ní géb, ar **Congal**, acht na dá choin, co rraib mo Selb forru
  
80] 
na-mmá.



  
81] Rot biat, or **Mael Fothartaig**.



  
82] Airg-siu ám i-mbárach, ar **Congal**, co m-bé oc **Buaib Aífe**
  
83] 
oc taffond.



  
84] (**Bae Aífi** .i. clocha filet la tóeb int Sléibe. It cosmaile fri bú
  
85] 
finna do chéin. For aífe int Sléibe a-taat.)



  
86] Eirg-siu didiu co rrabais oc mílruth and. Ocus dálfaid in ben
  
87] 
a ssétchi chucund, ocus no cureb-sa dít.



  
88] Ba fír són. As-bert a sétig frie. Ba fota lee co matain. Do-llotar
  
89] 
 arna-bárach ina n-urdáil. Co n-accatar **Congal** ar a ciund.



  
90] Cia leth so, a dorman? or sé. Ní maith duit imthecht
  
91] 
t'oenur, acht mani[d] dáil fir no théig. Eirgg dot tig, ar sé,
  
92] 
ocus beir miscaid.



  
93] Luid **Congal** lee coa teg. Co n-accatar cuccu do-ridisi.



  
94] Amein, ar **Congal**, is imdergad ríg **Lagen** iss áil duit, a
  
95] 
drochben! Dianat accur-sa do-ridisi, or sÉ, bÉrat do chend co


---

p.6


  
96] 
line numbering is incorrect in text


  
97] 
rraib for cuailli ar bélaib **Rónáin**. Drochben dia imdergad i
  
98] 
claidib ocus muinib a h-oínur i n-dáil gilla.



  
99] Ro gab echlaisc di conda fargaib ina tig.



  
100] Ro-bér-sa dano, or sí, loim fola it beolu-so.



  
101] Tic **Rónán** dia thig. Do-thaet a munter ria **Maíl Fothartaig**
  
102] 
is-tech. Anaid-seom a oenur a-mmaig oc mílruth.



  
103] Cade **Mael Fothartaig** i-nnocht, a **Chongail**? ar **Rónán**.



  
104] A-tá i-mmaig, ar **Congal**.



  
105] Fé amai mo mac-sa do bith i-mmaig a oenur ocus a lín dia
  
106] 
tabair mathius.



  
107] Ro bodrais sind, or sí, oc imrádud do maic.



  
108] Is cóir a imrádud, ol **Rónán**, ar ní fil i n-**Hérinn** mac as ferr do
  
109] 
réir a athar. Ár is cumma a ét immon fer & immon mnaí oc
  
110] 
**Áth Clíath** & oc **Clár Daire Móir** & oc **Drochiut Charpri** amail
  
111] 
bid a anim fessin no beth mom dágin-se, corop sám dam ocus
  
112] 
duit-siu, a ben, ar **Rónán**.



  
113] Ní étann úam-si ám, or si-si, in sámchaire ass áil dó .i.
  
114] 
comrac frim dot chind-so. Nocha beo-sa iarum oc gabáil fris
  
115] 
ní bas síriu. Rom-uc-sa **Congal** chuci co bo thrí ó matin co
  
116] 
n-erlós ar écin assa lámaib.



  
117] Mallacht fort beolu, a drochben, ar **Rónán**. Is gó duit.



  
118] At-chicera didiu comartha airi inn-ossa, or si-ssi. Géb-sa
  
119] 
lethrand dús in ba cubaid frissa ngéba-som.



  
120] Do-gníth-som ón cech n-iadchi do airiuc thuli di-ssi. No
  
121] 
gaibed-som lethrand, no gaibed-si a lleth n-aill.



  
122] Do-lluid-som didiu a-mmaig co m-boí oc tírad a cholptha
  
123] 
frisin tenid, ocus **Congal** inna farrad. Buí in drúth **Mael Fothartaig**
  
124] 
 .i. **Mac Glass**, oc clessaib for lár in taige. Is and as-bert,
  
125] 
ar rop úar in laa

> 1. 126] Is úar fri cloï ngaeithe
>   
> 127] do neoch in-gair **Bú Aífe**.
> 




---

p.7


  
128] 
Cluinti seo, a **Rónáin**, or si-si. Gaib sin do-ridisi, or sí.

> 1. 129] Is úar fri cloï ngaíthe
>   
> 130] do neoch in-gair **Bú Aífe**.
>   
> 131] Iss ed ingaire mada, or si-se
>   
> 132] cen bú, cen nech no chara.
> 


  
133] 


(.i. sech ní ránac-sa, ní thucais-siu na bú lat.)



  
134] Is fír són a fecht-sa, ol **Rónán**.



  
135] Caur ro baí for láim **Rónáin** .i. **Aedán mac Fiachnai Lára**.



  
136] A **Aedán**, or sé, gaí i m-**Mael Fothartaig**, ocus riced ní uait
  
137] 
dano **Congal**.



  
138] Ó ro boí a druim friu frisin tenid, nod clanna **Aedán** ind
  
139] 
in gaí, co rruc a rrindi triit, co tarlai ina Suidi. Oc éirgiu do
  
140] 
**Chongal** dos-beir **Aedán** in ngaí ind co tarla trína chride. Ro
  
141] 
leblaing in drúth. Dos-léce **Aedán** in gae ina diaid co rruc a
  
142] 
inathar ass.



  
143] Is lór, a **Aedán**, immot-beri forna feraib, or **Mael Fothartaig**
  
144] 
assa Suidi.



  
145] Sirsan dúib ám, ar **Rónán**, ná fuarais-[s]iu mnaí do guidi
  
146] 
acht mo ben-sa.



  
147] Is truag in bréc sin, a **Rónán**, or in gilla, do-ratad immut,
  
148] 
marbad d'oenmaic cen chinaid. Dar th'ordan-su ocus darsin
  
149] 
dáil i tiag-sa .i. dál báis, ní mó mo chin-sa do imrádud comraic
  
150] 
frie ol-daas con-rísainn frim máthair, acht a-tá ocom chungid ó
  
151] 
thánic a tír-se, conda tuc **Congal** fo thrí i-ndiu for cúlu nácham
  
152] 
rosed-sa. Ní buí cin a marbtha la **Congal**.



  
153] No bered immorro in fiach a inathar ón drúth for irdrochiut.
  
154] 
 No fencad a beolu. No thibtís ind athig. Mebul la **Mael
  
155] 
Fothartaig**. Is and as-bert-som

> 1. 156] A **Mic Glais**
>   
> 157] timthais t'inathar inniut,
>   
> 158] cid ná fetar-su náire?
>   
> 159] athaig oc gáire immut.
> 




---

p.8






  
160] Marba iarum a triur. Ructha i tech fo leith. Luid **Rónán** co
  
161] 
mbuí fó chind a maic tri laa & teora aidche.



  
162] Luid immorro **Dond** comalta **Mael Fothartaig**, bráthair
  
163] 
**Congaile**, fichit marcach co **Dún Sobairche**, co tartsat bréic im
  
164] 
**Echdaig** do thuidecht co h-or críche ar cend **Mael Fothartaig** ar
  
165] 
tabairt a ingini-seom for aithed, co tucsat a chend & cend a
  
166] 
maic ocus a mná.



  
167] Is and as-bert **Rónán** fo chind a maicc:

> 1. 168] 1] Is h-uar fri clóï ngaíthe
>   
> 169] 2] do neoch in-gair **Bú Aífe;**
>   
> 170] 3] iss ed ingaire mada
>   
> 171] 4] cen bú, cen neoch no chara.
> 2. 172] 1] Is úar gaeth
>   
> 173] 2] i n-dorus tige na llaech;
>   
> 174] 3] batar inmaine laoich
>   
> 175] 4] bítis etrainn ocus gaíth.
> 3. 176] Cotail, a ingen **Echach**,
>   
> 177] is mór aichri na gaíthi;
>   
> 178] saeth lim-sa **Mael Fothartaig**
>   
> 179] do guin i cin mná baíthe.
> 4. 180] Cotail, a ingen **Echach**;
>   
> 181] ní sám lim, cen co tola,
>   
> 182] aicsin **Mael[e] Fothartaig**
>   
> 183] inna léni lán fola.
>   
> 184] **Ingen Echach:**
> - Mo-nuar, a marbáin chúili, or si-si
>   
> 185] immon-rualaid lín súle,
>   
> 186] a n-do-ringénsam do chul
>   
> 187] rop sí do phian iat t'athchur.
> 
> 
> 
> 
> 
> ---
> 
> p.9
> 
> 
>   
> 188] ****Rónán**:**
> - 189] Cotail, a ingen **Echach**,
>   
> 190] nídat mera na doene;
>   
> 191] cia broína-so do brattán
>   
> 192] ní hé mo maccán chaíne.
> 
> 
> 
> 





  
193] Is and-sin trá tánic **Dond** co tarlaic cend a h-athar for a
  
194] 
brunni-si, & cend a mmáthar & cend a derbráthar. At-raig
  
195] 
suas iar sin co tarlaic imma scín co m-buí triana druim suas iar
  
196] 
sin. Is and as-bert **Rónán**.

> 1. 197] Ro gab **Eochaid** oenléni
>   
> 198] iar mbeith i lleind loborde;
>   
> 199] in brónán fil for **Dún n-Áis**
>   
> 200] a-tá for **Dún Soborche**.
> 2. 201] Tabraid biäd, tabraid dig
>   
> 202] do choin **Maoile Fothartaig**,
>   
> 203] ocus tabrad nech aile
>   
> 204] biäd do choin **Chongaile**.
> 3. 205] Tabraid biäd, tabraid dig
>   
> 206] do choin **Maíle Fothertaig**,
>   
> 207] cú fir do-bér(e)ad biäd
>   
> 208] do neoch, cid luaig no criäd.
> 4. 209] Saeth lim cúrad Dathlinne
>   
> 210] flescaib tinne dar toebu;
>   
> 211] ní fil ar n-aithber fuirri
>   
> 212] ní sí ro rir ar coemu.
> 5. 213] Doíléne
>   
> 214] acum-sa fo-rroígéne;
>   
> 215] a cend fo choim cáich ar uair
>   
> 216] oc cungid neich ná fogébe.
> 
> 
> ---
> 
> p.6
> 
> 8. 217] Ind fir, ind óïc, ind eich,
>   
> 218] bítis im **Mael Fothartaig**,
>   
> 219] níptís formtig caemnai neich
>   
> 220] i m-bethaid a n-airchinnig.
> 9. 221] Ind fir, ind óïc, ind eich,
>   
> 222] bítis im **Mael Fothartaig**,
>   
> 223] do-gnítis cen cosc a-maig
>   
> 224] fo-fertais graffaind graigig.
> 10. 225] Ind fir, ind óïc, ind eich
>   
> 226] bítis im **Mael Fothartaig**
>   
> 227] batar menci-som uaraib
>   
> 228] fo ilaig iar m-bithbuadaib.
> 11. 229] Munter **Mael[e] Fothartaig**
>   
> 230] cet lim cenptís desruithe;
>   
> 231] ní maith ro gabsat oc fir
>   
> 232] do-ficed a n-esbuide.
> 12. 233] Mo mac-sa **Mael Fothartaig**
>   
> 234] diambo adba fid fata,
>   
> 235] ní scoirtis cen immaire
>   
> 236] ríg ná rígdomna aca.
> 13. 237] Mo mac-sa **Mael Fothartaig**
>   
> 238] im[me]-réid **Albain** oraig,
>   
> 239] ba laech etir laechradaib,
>   
> 240] im-bered a baind foraib.
> 14. 241] Mo mac-sa **Mael Fothartaig**
>   
> 242] ba hé cunnid na cuane,
>   
> 243] eo find fota for lassair
>   
> 244] ro gab adba co n-uare.
> Is uar.
> 
> 






---

p.11



  
245] Iar sin trá bátar **Lagin** im **Rónán** ocon cháiniud. Roíntir
  
246] 
**Rónán** dar a ais. Tiagair for tairr **Aedáin** ocus air-gabthair la da
  
247] 
mac **Mael[e] Fothartaig** .i. **Aed** ocus **Mael Tuile**. Nod goin int
  
248] 
**Aed** co n-derna criathar focha de.



  
249] Nom léicid suas, a ócu, or sé, manip mo marbad as áil dúib.



  
250] In marb in fer? or sé.



> 1. 251] Marb immorro, or ind óic.
>   
> 252] Cia rod marb? or sé.
>   
> 253] Rod marb **Aed**, ar ind óic.
>   
> 254] **Mael Tuile** in rubai? or sé.
>   
> 255] Náthó, ar ind óic.
> 






  
256] Níra gona duine co bráth! or sé. Buaid ngaile immorro &
  
257] 
gaiscid don mac rod m-bí.


  
258] 
Is and as-bert **Rónán**

> 1. 259] Is mór bríg
>   
> 260] do mac aithig guin maic ríg;
>   
> 261] ba mend ina ló dála
>   
> 262] d'**Aedán** mac **Fiachnai Lára**.
> 






  
263] Tucad trá iar sin in cocad chucai-seom co dorus in taige.
  
264] 
Is and as-bert-som

> 1. 265] [In] cocad-so forsin maig
>   
> 266] anim cen **Mael Fothartaig**;
>   
> 267] toeb frisin cocad nuä
>   
> 268] ní fulaing in senruä.
> 






  
269] La sodain maidid a loim fola for a beolu ocus at-bail fo
  
270] 
chétóir.



  
271] Fingal **Rónáin** in sin.


Appendix A (Rawl. B 502, 124b50)
--------------------------------



  
272] Mac dano do **Rónán** **Mael Fathardaig**; is eside ro marbad la
  
273] 
athair tria h-ét, amal is irdairc, & ní fárcaib claind; tamen inuenitur


---

p.12


  
274] 
in alio loco habuisse duos filios, id est **Mael Tuile** scilicet & **Aed**,
  
275] 
qui interfectorum(!) patris sui, uidelicet **Aedán filium Fiacha**, in
  
276] 
contentione Lára interfecit, unde dicitur

> 1. 277] 1] Is mór gním
>   
> 278] 2] do mac aithich guin meic ríg;
>   
> 279] 3] is mend hi llaithiu dála
>   
> 280] 4] **Aedán mac Fiachnae Lára**.
> 




Appendix B (Bruss. 4641, p.18)
------------------------------



  
281] **Eochaid Iarlaithe** rí **Dáil Araidhe** do marbad do chomhailtibh
  
282] 
**Maoil Fothartaigh mic Rónáin**. Uair ingen d'**Eochaid Iarlaithe**
  
283] 
ro bháoi ag **Rónán**, ag rí **Laigen**; óg an ingen, sen an **Rónán**, go
  
284] 
ttug sí grádh do mac **Rónáin** .i. do **Mhaol Fothartaig**, agus go
  
285] 
raibh si ga ghuidhe go fada agus ni fhuair uaidh a faomhadh; agus
  
286] 
ór ná fúair, as eadh dorigne, cumdach a cinn do mhionughadh,
  
287] 
agus a h-aighidh do sgríobadh, agus fuilredh ma h-aighidh, agus
  
288] 
toidheacht d'ionnsoigh **Ronáin** amhlaidh sin.



  
289] Créd sin, a ingen? ar **Ronán**.



  
290] Do mhac súgachsa, ar sí, **Maol Fothartaig**, dom shárughadh
  
291] 
agus mo bhrisiodh dhó, agus comhrac frium.



  
292] Marbthar [Maol Fothartaigh] la **Ronán** iar sin. Tiaghaid dano
  
293] 
comhaltadha **Maoil Fothartaigh** iar sin go nuig bail i raibhe
  
294] 
**Eochuidhe Iarlaithe** agus gairmid leo amach é ó chách agus
  
295] 
marbhaid i gcionta na nerna a ingen. Unde **Flaittir** cecinit:

> 1. 296] 1] Indiú dellioghair lige
>   
> 297] 2] **Eochaidh mic Fiachach Lurgan**;
>   
> 298] 3] i n-úir **Cille Coindeire**
>   
> 299] 4] o gabh roithes a ghulban.
> 2. 300] Ra gabh **Eochaidh** aoncaimse
>   
> 301] ina linn leabairthe;
>   
> 302] brónan fil for Dhún
>   
> 303] atá for **Dún Sobhairche**.
> 














