

#Do chomramaib Laigen inso sis


<!-- // 
 function footNote(link) {
 openpopup = window.open(link,"openpopup","width=512,height=128,left=256,top=256,resizable=no,scrollbars=1,menubar=1,statusbar=0,toolbar=0");
}
// -->



#### Corpus of Electronic Texts Edition


### Background details and bibliographic information


Do chomramaib Laigen inso sis
=============================


Author: Flann mac Máel Máedóc
-----------------------------


### File Description

Kuno MeyerElectronic edition compiled by Beatrix Färber

Funded by University College, Cork and  
Professor Marianne McDonald via the CELT Project 1. First draft, revised and corrected.Extent of text: 1570 words#### Publication


CELT: Corpus of Electronic Texts: a project of University College, Cork  
College Road, Cork, Ireland—http://www.ucc.ie/celt

 (2004) Distributed by CELT online at University College, Cork, Ireland.  
Text ID Number: G100048Availability 
Available with prior consent of the CELT programme for purposes of academic research and teaching only.


#### Sources


**Manuscript Source**2. Oxford, Bodleian Library MS Rawlinson B 502, 88a. For details see Brian Ó Cuív, Catalogue of Irish Manuscripts in the Bodleian Library at Oxford and Oxford college libraries, 2 volumes (Dublin: Dublin Institute for Advanced Studies, School of Celtic Studies, 2001–2003) vol. 1, 163–200; vol. 2, plates 15–21.
**Edition**2. Kuno Meyer (ed.), Do chomramaib Laigen inso sis, Mitteilungen aus irischen Handschriften, Zeitschrift für Celtische Philologie 8 (1912) 117–119.
**Secondary literature**2. James Carney, The dating of early Irish verse texts, 500–1100, Éigse 19 (1982–83), 177–216: 179.
3. Peter J. Smith, Early Irish historical verse: the evolution of a genre, in Próinséas Ní Chatháin and Michael 
Richter (eds.), Ireland and Europe in the early Middle Ages: texts and transmission / Irland und Europa im
 früheren Mittelalter: Texte und Überlieferung. Dublin 2002, 326–341, esp. 332–334.
**The edition used in the digital edition**2. **Kuno Meyer**, Do chomramaib Laigen inso sis (Mitteilungen aus irischen Handschriften) in Zeitschrift für Celtische Philologie. Volume 8, Halle/Saale, Max Niemeyer (1912) page 117–119

### Encoding


#### Project Description


CELT: Corpus of Electronic Texts


#### Editorial Declaration


##### Correction


Text has been checked and proof-read twice.


##### Normalization


The electronic text represents the edited text. In Meyer's edition, the acute accent and the macron are used to mark long vowels. Both are retained. Editorial corrections are tagged corr sic="" resp="KM" with the corrected form given in the 'sic' attribute. Expansions are marked ex, and editorial notes are integrated into the markup. Text in German is indicated. Names are capitalized in line with CELT practice.


##### Quotation


There are no quotations.


##### Hyphenation


Hyphenation was introduced.


##### Segmentation


div0=the whole poem. div1=the poem. Page-breaks are marked pb n="".


##### Interpretation


Names are not tagged, nor are terms for cultural and social roles.


### Profile Description


Created: Ascribed to Flann mac Máel Máedóc
 Date range: Second half of the tenth century (J. Carney).#### Use of language


##### Language: [GA] Text is in Middle Irish.


##### Language: [DE] Some words and footnotes are in German.


### Revision History


* (2008-09-29) Beatrix Färber (ed.)

* Keywords added; file validated; new wordcount made.
* (2005-08-25) Julianne Nyhan (ed.)

* Normalised language codes and edited langUsage for XML conversion
* (2005-08-04T15:29:29+0100) Peter Flynn (ed.)

* Converted to XML
* (2004-03-24) Benjamin Hazard (ed.)

* Addition to the bibliography (manuscript source).
* (2004-03-24) Beatrix Färber (ed.)

* Header created, missing text keyed in; file proofed twice; structural and content markup applied; file parsed; HTML file created.
* (1994-02) Staff at the CURIA Project (data capture)

* Part of the text scanned in.




---


#### Corpus of Electronic Texts Edition: G100048


### Do chomramaib Laigen inso sis: Author: Flann mac Máel Máedóc




---

p.117


Do chomramaib Laigen inso sis. (*Aus Rawlinson B 502, S. 88a)*.
---------------------------------------------------------------

### Fland mac Mælmædóc .cc.

1. Éol dam i n-dairib dréchta
  
in Midaig múaid móréchta,
  
échtaigtis glonnaib gaile
  
do læchraid lúaith Lorcmaige.
2. Læchrad Lagen, lúad nad chres,
  
nírbo chiúin a comathches,
  
fri h-Ultu, fri Mumain múaid
  
is fri Leth Cuind claidebrúaid.
3. Is mó áirim, airdi báig,
  
an ro-marbsat Laigin láin,
  
an ro-beotar buidnib drenn
  
do ócaib amraib h-Érenn.
4. Orddaigem céin as ada
  
a catha his a comrama,
  
tuirmem chena, cróda in clú,
  
a n-elgnos, a n-ardéchtu.
5. Ro-ort Labraid Loingsech Móen
  
Cobthach diarbu chomainm Cóel,
  
co trichait ríg réil, rob rath,
  
i m-bruidin Túamma Tenbath.
6. Robí Núadu, noithech scél,
  
mac h*úi* h-Iëir Etarscél,
  
ba do Mumain a mada
  
dia mairt ós Leirg Labrada.
7. Læchdu ócaib co n-áine
  
Cet mac Mágach meic Dáire,
  
fo-cheird glonnaib, gairgiu guin,
  
ailich hi cenn Conchobuir.
8. His í-seo ind ail almaib cúan
  
ro-fitir h-Eireo adrúad,
  
inchind Meis Gegra gnáthaig
  
forfácbad for iláthaib.
9. Ailill mac Máta móinig,
  
is aurdaire isna láidib,
  
ardrí Ái, ba hán in gein,
  
is é robí Amargein.
10. Hit hé cauraid clóite ferg
  
ro-beotar Lugaid réo nderg,
  
na trí Rúadchind, réim ngaile,
  
hit é beotais Conaire.
11. Conaire coimsid h-Elgga
  
ort i m-bruidin Dá Dergga,
  
at é rom-beotar ar daig,
  
na trí Rúadchind do Laigneib.
12. Ba gairgge gnímaib gossa
  
h-écht meic Cairpri meic Rossa,
  
scothais a chenn cléithi de
  
do Choin Caulaind Murthemne.
13. Marbais Ailill a dalta,
  
ba scél n-ingair n-indatta,
  
ailis Ailill, écht ba dóich,
  
a sleig hi Fergus mac Róich.
14. Ro-gáir bríg bressa buille
  
an ro-lamair Liguirne,
  
guin Airtt Óenfir, ardd bine,
  
hi cath magrúaid Muccrime.
15. La Mess *Gegra*, gáir cach thuir,
  
trén *gním* ós allaind Étuir,
  
guin Meis Deäd, díth co feirg,
  
íar tabairt úad a gíallcheird.
16. Ro-fessa a scéla cen bréic
  
tria chomram na fían for Féic,
  
ro-fig Fothaid, ní deolaid,
  
ann for Ailill mac n-Eogain.


---

p.118

19. Éol dam aided, aidble druing,
  
Dáire meic Cormaic h-úi Chuind,
  
rombí Fothaid laindrech lúain
  
Mogsaile ó Beluch Gabr*úain*.
20. Glanna glan gas co n-gail grinn
  
Cáilte coslúath gilla Find,
  
hi cath Ollorba cen meth
  
ron-geguin Fothaid Airgtech.
21. Áed mac Fidaig, ferg féne,
  
ro-char ingin Breg Éle,
  
fo-cher d'urchur láma Find
  
do sleig Fíacclaig meic Conchind.
22. Iath mac Cáilte crodaib crád,
  
ro-geguin Fíachraich Cassán
  
h-isin chath clúite flaithe
  
túaid hic Temraig co n-daithe.
23. Dá Rúad Róirenn, réim n-gaile,
  
beotar Fíachaich Sraptine,
  
Sárnia mac Cirb cétaib n-gíall
  
ro-gegain Eochaid Dumplían.
24. Lám Echdach meic Énnai áin
  
robí Bécc mac Lethderggáin
  
hir-Ráith Béicce cen timmi,
  
trí chócait eecess immi.
25. Iss é tria gaile gretha
  
beb Laidcenn mac m-Bairceda,
  
ba de sain sóiset fo thúaid
  
ó Inis Coirthi clethrúaid.
26. Clothrí Insi finni Fáil
  
Níall mac Echdach Mugmedáin,
  
fo-cheird Saxan sreith
  
ó Eochaid mac Ceinselaich.
27. In cath i n-íath Dara déin
  
ar-gab Lægaire mac Néill,
  
nassa fír na n-dúla de,
  
ba de ar-bath Lægaire.
28. *Brión* Badgna bertaid graig
  
mac Echdach meic Muiredaig,
  
læch do Laignib ro chúala
  
rombí hi cath Damchlúana.
29. Crimmthann mac Énna co nhír
  
geguin Ailill Molt in ríg,
  
hi cath Ocha, ard a chlú,
  
is comram for Connachtu.
30. Ailill mac Dúnlaing, deilm læch,
  
robí Óengus mac Nadfráech,
  
diargæt Mumu mílib srath
  
isin chath i c-Cell Osnad.
31. Lochéne lonn letrad chath
  
imb*ert* choilgg for Cummascach,
  
his Rón Cerr íar cúrad chrech
  
robí Áed mac n-Ainmerech.
32. Dúnchad mac Murchada múaid,
  
Áed mac Colgan *chlaideb*rúaid,
  
marbsat Fergal, finn a gné,
  
hi cath adrúad Almaine.
33. Fiäch Ailbe airm i ngart
  
geguin Cór mac Cinnabrat,
  
i cath læchda Liäch uill
  
diar slassa Mum*an* mórdruing.
34. Drong in so, senchas nád oll,
  
fri tuirim lúad Lagenglonn,
  
ní éicsem h-uile do glé
  
cid fri sægul sechtmaine.
35. A catha íar slúagaib slat,
  
d'ernmus a n-dorigensat,
  
a n-ár for drongaib derga,
  
a n-dírmann, a n-díbergca.


---

p.119

38. A slúaig, a cauraid cholma,
  
a fessa, a táne, a togla,
  
a tuir, a trebaind trérig,
  
a fíanna co fírfénnib.
39. Fíanna Find, fáth cen timme,
  
h-úi Báiscne brecctais rinne,
  
fíanna Foilnge, forom n-glé,
  
fíanna Fothaid Canainne.
40. Is mór tria gaile glíäid
  
gegnatar ann tria gníäid,
  
mac Connaid ar cúrad crád,
  
Marcán ocus Máelodrán.
41. Labraid Loingsech línib glec,
  
Crimthann ocus Bresal Brec,
  
Núadu Necht, ba núal co nem,
  
ocus Cairpre Niäfer.
42. Mess Gegra din gabuir glúair,
  
Find file mac Rossa Rúaid,
  
Cú Chorb, cethrur, clú nád sáeb,
  
ocus a h-indhúa Cathær.
43. Bresal Bélach brosnaid chath
  
ocus Énna Gensalach,
  
Eochu mac Énna co n-gail
  
is Dúlang din Forcarthain.
44. Ailill, Illann, erctais rath,
  
ocus Brandub mac Echdach,
  
fer dob*eir* bann ar cach m-búaid,
  
Áed mac Colgan *chlaideb*rúaid.
45. Is mór m-blía*dna* m-bresta blóir
  
ó flaith prímda Partholóin,
  
co taurscur m*ac* Míled máir
  
dochum Érenn a h-Espáin,
46. Ó flaith h-Ébir, méit n-ada,
  
co flaith Fíachach Fir Mara,
  
ó flaith Fíachach fri fessa
  
co flaith meic níthaig Nessa.
47. Ó flaith Conchobuir Emna
  
co flaith Donnchada Temra,
  
dáig rofes, ní bríathar bras,
  
conná*ch* ecnaid cen éolas.E.










